BIBLIOTECA  ACADEMIEI  ROMÂNE                                                                              
                      Nr. înreg.4932/09.10.2026
A N U N Ț

BIBLIOTECA ACADEMIEI  ROMÂNE, cu sediul în București, Calea  Victoriei  nr. 125, sector 1, organizează, în ziua de 23 octombrie 2026 ora 09.30, concurs pentru ocuparea următorului post:

 
1/2 post vacant – bibliograf S I,  jumătate de normă, perioadă determinată, în cadrul Serviciului Manuscrise Carte rară.
Cerințe privind ocuparea postului :

■ Cerinţe generale:

    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

    b) cunoaşte limba română, scris şi vorbit;

    c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

    d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

    e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

    f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

    g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;


■ Cerinţe specifice:

Studii de specialitate: studii superioare de lungă durată, absolvite cu diplomă de licență sau echivalentă, în domeniul ştiinţelor sociale, ramura ştiinţe ale informării şi comunicării sau în domeniul ştiinţelor umaniste şi artelor, ramurile filologie, istorie, filozofie.
 
Vechime în specialitatea studiilor: minimum 4 ani. 

■ Tematică și bibliografie:
A) Tematică:
· Legislație referitoare la biblioteci și patrimoniu cultural; 

· Organizarea și funcționarea Academiei Române și a Bibliotecii Academiei Române; 

· Comunicare instituțională și relații publice; 

· Redactare jurnalistică și tehnici de elaborare a materialelor de presă;

· Promovarea evenimentelor culturale; 

· Comunicare digitală și promovare în mediul online.

      B) Bibliografie:

· Mihai Coman - Manual de jurnalism, Tehnici fundamentale de redactare, Editura Polirom 

· Sorin Preda - Tehnici de redactare în presa scrisă, Editura Polirom 

· Constantinescu, R.; Dănăilă, I. (2017). Prezentări Microsoft PowerPoint, Editura ECDL; 
· Constantinescu, R., Dănăilă, I. Editare de text - Microsoft Word 2019. Editura ECDL;  

· Landry, P. (2017). „National libraries’ functions: results from the 2016 survey of national libraries functions”. 83rd IFLA General Conference and Assembly – Libraries. Solidarity. Society. 19–25 August, Wrocław, Poland. 

· Biblioteca Academiei Române 1867-1967, Cartea Centenarului, Editura Academiei, Bucureşti,1968.  

· Florin Gheorghe Filip, Doina Banciu, Mircea Regneală, Măriuca Stanciu, Colecţiile de patrimoniu în era digitală : comunicări şi articole. Bucureşti, Ed. Academiei Române, 2015. 

· Tezaurul Academiei Române, vol IV - Manuscrise, Documente istorice, Arhivă şi corespondenţă, carte rară (Coord. Gabriela Dumitrescu). Bucureşti, Editura Academiei Române, 2013. 

· Legea bibliotecilor, nr. 334/2002; 

· Legea 182/2000 referitoare la conservarea patrimoniului cultural mobil; 

· H.G. nr. 1546/2003 - privind conservarea documentelor în biblioteci ; 

· Legea nr. 752/2001 privind organizarea și funcționarea Academiei Române, republicată; 

· Legea nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27.04.2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestora;

· Legea nr. 544/2001 privind accesul la informații de interes public; 

· O.G. nr. 27/2002 privind reglementarea activității de soluționare a petițiilor; 

· Regulamentul intern al BAR (www.biblacad.ro ); 

· Regulamentul de organizare şi funcţionare al BAR ( www.biblacad.ro ) 

· Codul etic al personalului contractual al BAR 

· ( www.biblacad.ro ) - www.acad.ro (capitolul „Acte normative”); 

· www. biblacad.ro (capitolele: „Despre bibliotecă”, „Rapoarte anuale”, „ROF”).

■ Tipul probelor: proba scrisă și interviu.

Dosarul de concurs, cu mențiunea, pe copertă, a numărului de pagini conținute, se va depune personal la Serviciul Resurse Umane, Salarizare, Secretariat și Dezvoltare instituțională până la data de 16 octombrie 2026 (inclusiv), zilnic între orele 10.00 - 14.00. Candidatul va primi numărul de înregistrare al dosarului. 

Numărul de înregistrare comunicat constituie modalitatea de identificare a candidatului pe listele cu rezultatele concursului ce vor fi comunicate ulterior, în urma fiecărei etape parcurse. 

Toate informațiile legate de acest concurs vor putea fi obținute atât la sediul instituției cât și telefonic la numărul de telefon 021.212.82.84, int. 1206/1207. 

Pentru înscrierea la concurs candidaţii vor prezenta un dosar care va conţine următoarele documente:

    a) formular tip de înscriere la concurs (document care se regăsește pe site-ul BAR la Rubrica Resurse Umane, Secțiunea Anunțuri de angajare sau la sediul instituției);

    b) copia actului de identitate sau orice alt document care atestă identitatea, potrivit legii, aflate în termen de valabilitate;

    c) copia certificatului de căsătorie sau a altui document prin care s-a realizat schimbarea de nume, după caz;

    d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

    e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

    f) certificat de cazier judiciar sau, după caz, extrasul de pe cazierul judiciar;

    g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

    h) curriculum vitae, model comun european, semnat și datat pe fiecare pagină. 

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap (unde e cazul) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Vor intra în concurs candidații ale căror dosare de înscriere sunt complete și declarate admise la selecția dosarelor, selecție care va avea loc în termen de maximum două zile lucrătoare de la expirarea termenului de depunere.

Rezultatele selectării dosarelor de înscriere se afişează de către secretarul comisiei de concurs, cu menţiunea "admis" sau "respins", însoţită, după caz, de motivul respingerii, la sediul şi pe pagina de internet a instituției în data de 20 octombrie 2026 ora 15.00.

Contestațiile referitoare la rezultatele selecției dosarelor de concurs se depun personal în data de 21 octombrie 2026 în intervalul orar 09.00 -12.00, iar rezultatul acestora se afișează în data de 22 octombrie 2026 ora 09.00.

Desfășurarea concursului:

· proba scrisă: - subiecte de specialitate stabilite de comisia de concurs înaintea concursului/examenului. 

Data susținerii probei scrise este 23 octombrie 2026 ora 09.30 la sediul Bibliotecii din Calea Victoriei nr. 125.

Rezultatele probei scrise se afișează în data de 26 octombrie 2026 ora 15.00.

Contestațiile referitoare la rezultatele probei scrise se depun personal în data de 27 octombrie 2026 în intervalul orar 09.00 - 12.00, iar rezultatul acestora se afișează în data de 28 octombrie 2026 ora 09.00.

· proba interviu – conform planului de interviu stabilit de comisia de concurs.

Data susținerii interviului este 28 octombrie 2026 ora 11.00 la sediul Bibliotecii din Calea Victoriei nr. 125.

Rezultatele interviului se afișează în data de 29 octombrie 2026, ora 15.00.

Contestațiile referitoare la rezultatele interviului se depun personal în data de 30 octombrie 2026 în intervalul orar 09.00 - 12.00, iar rezultatul acestora se afișează în data de 02 noiembrie 2026 ora 9.00.

Rezultatele finale se afișează în data de 03 noiembrie 2026 ora 15.00.

D I R E C T O R   G E N E R A L

Prof. ing. Nicolae NOICA

Membru de onoare al Academiei Române

